# Medzinárodný projekt FarmersEduca odštartoval

Kolektív IOBBB pripravil v rámci grantových ponúk Agentúrou Vyšehradského fondu návrh projektu pod názvom "FarmersEduca - Neglected and Underutilized Species in the Socio-Economic Rural Development", ktorý bol úspešne prijatý pod evidenčným číslom 21640443 s priznaním finančného grantu.

Hlavným cieľom projektu je komplexná príprava vzdelávacieho systému, učebných pomôcok, prípadových štúdií a pilotných kurzov pre rozšírenie poznatkov malých, mladých a rodinných farmárov Zakarpatského regiónu pre zlepšenie svojho sociálno-ekonomického rozvoja.

Koordinátorom projektu je IOBBB pri Fakulte agrobiológie a potravinových zdrojov. Partnermi projektu je Združenie farmárov Zakarpatskéj oblasti (Ukrajina), Zahradnická fakulta Mendelovej univerzity v Brne (Česká republika). Arborétum and Inštitút Fyziografie v Bolestraszyciach (Poľsko), Centrum pre organické poľnohospodárstvo v Selenčí, (Srbsko), Národné združenie tradičných farmárov v Szarvasi (Maďarsko) a Národná Botanická záhrada M. M. gryshka pri Národnej akadémií vied Ukrajiny v Kyjeve.

Na príprave a realizácií projektu sa predpokladá aktívna účasť najmenej 70 expertov z rôznych oblastí z uvedených a ďalších krajín.

V dňoch 20. – 22. apríla 2017 sa uskutočnilo prvé pracovné stretnutie projektového konzorcia v Užhorode - Ukrajina. Na rokovaní sa účastníci dohodli na postupe pri realizácií základných projektových aktivít.

 Ing. Zuzana Schubertová, PhD.